Primarul oraşului Borşa, Sorin Timiş, a declarat, miercuri, corespondentului MEDIAFAX, că nu îşi aminteşte să mai fi nins vreodată în zonă în luna august.

”A nins în noaptea de marţi spre miercuri pe Vârful Pietrosu, de la 2.100 de metri în sus, stratul de zăpadă fiind de 2 - 3 centimetri şi se vede din centrul oraşului. Temperaratura sus pe munte a scăzut la zero grade, iar în Borşa la 6 grade”, a spus edilul.

Acesta a adăugat că temperatura a acăzut, în câteva zile, cu 30 de grade.

”Au fost 36 de grade sâmbătă, iar acum sunt 6 grade”, a spus Timiş.